Margus Linnamäe

Margus Linnamäe (sündinud 5. jaanuaril 1964Peeter Ernits: "Margus Linnamägi, väga vaikne setu" Postimees, 2. aprill 2002) on Eesti apteegi-, kinnisvara- ja meediaettevõtja.

Ta on üks Eesti rikkamaid inimesi."Rikaste TOP: miljardär vallutas esikoha uue rekordiga" Äripäev, 10. september 2025

 Ettevõtlus 
Linnamäe oli seotud Tartu Õlletehase, AS Silmeti ja Tallinna Farmaatsiatehase erastamise ja välisomanikele edasimüümisega. Tegevus pälvis Maksuameti tähelepanu, kuna nende müügitehingute pealt ei makstud tulumaksu.Sulev Vedler: "VANA KULD: Kuidas Postimehe uus omanik rikkaks sai" Eesti Ekspress, 10. september 2013

 UP Invest 
Läbi firma UP Invest on Margus Linnamäe AS Eesti Meedia omanik, millele kuuluvad näiteks Postimees, Kanal 2, Duo 4, Duo 5, Duo 3, Duo 6, TV7 ja AS Trio LSL."Linnamäest saab Eesti Meedia ainuomanik" Äripäev, 26. august 2015 Lisaks on ta uudisteagentuuri Baltic News Service ja Läti uudisteagentuuri LETA omanik"Linnamäe ostis Läti uudisteagentuuri" Äripäev, 7. august 2015 ning Balti Meediamonitooringu Grupi suuromanik."Margus Linnamäe haaras kontrolli Eesti meedia üle" Äripäev, 27. jaanuar 2016 Linnamäe soovil lisandusid 2018. aastal Postimehe veebiportaali Meie Eesti rubriigid.

UP Investi alla on koondatud ka Linnamäe ravimiärid, nagu ravimite edasimüüja Magnum AS, meditsiiniseadmete edasimüüja Semetron Group ja toidulisandite edasimüüja Allium UPI. Sinna kuulub ka osalus sellistes ettevõtetes nagu Apollo Holding (80% osalus)"Linnamäe saavutab Apollo Groupis ainuvalitseva mõju" ERR, 6. juuni 2019"Linnamäe suurendas osalust Apollos" Äripäev, 6. juuni 2019 ja Skeleton Technologies (19%). Seejuures on Magnum Tamro kõrval üks kahest Eestis ravimite hulgimüüki kontrollivast ettevõttest.Andrus Karnau: "Eesti ravimiäri kontrollivad suured hulgimüüjad Magnum ja Tamro" Postimees Majandus, 5. detsember 2011 Nii Magnumit kui ka Tamrot on kahtlustatud ravimite hinna kunstlikus kasvatamises, mis on võimalik nende kahe ettevõtte domineeriva mõju tõttu Eesti ravimimüügiturul, kuid kahtlustused on seni tõestamata."Ravimimüüjate saladiilid paisutavad ravimite hinna üles. Kaotavad tervisekassa ja patsient" Äripäev, 7. mai 2024"Apteekrid istuvad ravimiärimeeste süstla otsas. "Nad kaotavad ju töökoha, kui hakkavad rääkima"" Äripäev, 24. november 2024

Ajalehe Äripäev koostatud Eesti rikaste edetabelis paigutus Linnamäe 2014. aastal 15. kohale ja tema vara väärtuseks hinnati 89,2 miljonit eurot."Rikaste TOP. Rikkad jäid vaesemaks" Äripäev, 30. september 2014 Aasta hiljem, kui oli selgunud tema tegelik osalus AS-is Eesti Meedia, hindas Äripäev tema vara väärtuseks juba 146,7 miljonit ja pidas teda Eestis rikkuselt 7. inimeseks."Rikaste TOP sai uue võitja" Äripäev, 29. september 2015 2016. aastal oli tema varade väärtus Äripäeva hinnangul 185,4 miljonit eurot ning ta paigutus sellega edetabelis 4. kohale."Rikaste TOP: idufirma kaksikvõit" Äripäev, 30. september 2016

Linnamäe on saanud ka rekordilise summa dividende – 2011. aastal sai ta Magnumi kontsernist dividendidena 20 miljonit eurot, kuid ei maksnud selle pealt tulumaksu."Dividend kätte maksuvabalt" Äripäev, 23. mai 2014

Linnamäe pani 2019. aastal talle kuuluvad kuulutuste veebiportaalid müüki 200 miljoni euroga. Portaalid müüdi fondihaldurile Apax Partners avaldamata summa eest ning teatati avalikkusele, et müügist saavat raha plaanitakse kasutada meediaäri tugevdamiseks ja uute ärisuundade omandamiseks."Linnamäe plaanib kuulutusteäri müügiga tugevdada meediaäri" ERR, 9. mai 2019 Juunis kasvatati enda osalust Apollo Groupis ja juulis alustati sisenemist välimeedia turule."Postimehe omanikfirma siseneb välireklaami turule" ERR, 11. juuli 2019 Sama aasta oktoobris ostis UP Invest ettevõtte IM Arvutid AS,"UP Invest ostab Apple´i volitatud edasimüüja IM Arvutid" ERR, 10. oktoober 2019 kes on Apple'i volitatud edasimüüja Eestis, Lätis ja Soomes, ning Baltic Tickets Holdings OÜ, mis haldab Piletilevi."UP Invest ostis Piletilevi" ERR, 16. oktoober 2019

 MM Grupp 
2020. aastal ühines Eesti suurimaks investeerimisfirmaks kasvanud UP Invest OÜ oma emaettevõttega MM Grupp ning jätkas tegutsemist nime all MM Grupp OÜ. Ettevõtte juhatuses jätkasid esimehena Margus Linnamäe ja liikmetena Kristel Volver ja Margus Kähri."UP Invest OÜ ühineb emaettevõttega MM Grupp" Postimees, 19. oktoober 2020 MM Grupi alla kuulub kinnisvaraarendusettevõte Ecobay OÜ.

2021. aasta suvel väljus Linnamäe mängu "Disco Elysium" arendanud Zaum Studio omanike seast, kus ta oli osalenud rahastajana ja oli stuudio suurim osanik. Et tema osaluse omandas täies mahus Ilmar Kompus ja teised osanikud lugesid seda varasemate kokkulepete rikkumiseks, siis puhkes aga osanike vahel suurem tüli, mis kasvas kohtuvaidluseks. Mängu autorid väitsid samuti, et Kompus maksis Linnamäele temalt osaluse omandamiseks rahaga, mis oleks tegelikult pidanud kuuluma kõigile stuudio osanikele.""Nihilisti" kannatused: ulmepalka teeninud Kaur Kenderi väitel virutati temalt ligi miljon eurot" Eesti Ekspress, 16. november 2022

2022. aastal omandas Linnamäe 70-protsendilise osaluse erameditsiinikontsernis Confido Healthcare Group."Linnamäe ostab erameditsiini ettevõtte Confido" ERR, 26. september 2022 Samas deklareeris Linnamäe suurosalusega investeerimisfirma MM Grupp 2021/2022. majandusaastal käibeks 893 miljonit eurot ja puhaskasumiks 35,64 miljonit eurot."Margus Linnamäe kontserni käive läheneb 900 miljonile eurole" ERR, 5. detsember 2022

2024. aasta septembris teatati, et Ivar Vendelin võõrandab avaldamata summa eest oma osalused Apollos ja MM Grupis Linnamäele, kes saab nii kahe suure kontserni täisomanikuks."Margus Linnamäe tegi end Apollo ja MM Grupi täisomanikuks" ERR, 13. september 2024

2024. aasta oktoobris teatas ajakirjandus, et Linnamäele kuuluv Magnum AS müüb Soome ettevõttele Musti Group ära lemmikloomapoode ja -kliinikuid pidava firma Pet City. Musti Group hindas soetatud ettevõtte väärtuseks kokku 18 miljonit eurot.

2025. aastal viis Margus Linnamäe väljaande Äripäev kohaselt oma kontserni MM Grupp ainuosaluse Liechtensteini Vürstiriigis registreeritud fondi nimega M&A Foundation. Vandeadvokaat Tõnu Koltsi sõnul ei tehta eelkõige maksukoormuse vähendamise või maksudest kõrvale hoidumise pärast, vaid varade üleandmise lihtsustamiseks.

Äripäeva 2025. aasta rikaste edetabelis paigutus Linnamäe 629,4 miljoni euroga 5. kohale.

2025. aastal leidis Leedu konkurentsiamet, et MM Grupp omandas loata Leedu ettevõtte Forum Cinemas, rikkus seadust ja määras ettevõttele ligi 7,1 miljoni euro suuruse trahvi ning kohustas MM Gruppi rikkumise kuue kuu jooksul lõpetama – hankima loa ja müüma ettevõtte uuele ostjale või taastama endise olukorra – ehk tagastama selle müüjale Odeon Cinemas Groupile. Konkurentsiameti hinnangul omandati Forum Cinemas Leedu üle kontroll 2021. aasta aprillis tegelikult ettevõtte kinode integreerimiseks Vilniuses ja Kaunases MM Grupi kontrollitavasse Apollo võrku – Eesti kontsern jagab Forum Cinemas Leedu äri ja muudab sel eesmärgil selle struktuuri.

 Ühiskondlik tegevus 
Linnamäe on erakonna Isamaa liige. Ta peab ennast erakonna passiivseks liikmeks. 2018. aasta lõpus toetas ta erakonda 50 000 euroga."Isamaa suurimad toetajad on vennad Linnamäed" Äripäev, 11. jaanuar 2019

Teda on nimetatud ka üheks Eesti oligarhiks.Eesti oligarhid" Äripäev, 16. oktoober 2014"Meelis Mandel: Kes tegelikult valitseb Eesti riiki?" Äripäev, 3. veebruar 2015 Tähelepanu on pälvinud ka tema soov avalikkuse eest varju hoida.Joosep Tiks: "SUUR LUGU: Margus Linnamäe - Eesti mõjukaim, keda justkui polekski olemas" Eesti Päevaleht, 22. november 2019

Teda on süüdistatud Postimehe toimetuse töösse sekkumises, levitamaks oma meediaimpeeriumi kaudu enda poliitilisi vaateid."Piirideta Reporterid kritiseerisid Postimehe omanikku" ERR, 2. juuli 2019"Margus Linnamäe teeb toimetuse arvamusest üle sõites Postimehest konservatiivse maailmavaate lipulaeva" Delfi, 5. veebruar 2019"Editors abandon Estonia’s leading daily because of owner meddling" Reporters Without Borders, 5. juuli 2019"Does crisis at leading daily mean end to investigative journalism in Estonia?" Reporters Without Borders, 13. jaanuar 2020

Eesti Päevaleht valis Linnamäe oma koostatavas Eesti mõjukate inimeste edetabelis 2019. aastal esikohale. Kui tema mõju ärimaailmas on ilmsem, siis Linnamäe valimist tabeli võitjaks toetasid mitmed kahtlused laialdase mõjujõu kohta poliitikas ja meedias. Teda on peetud üheks apteegireformi võimaliku tühistamise taga seisvaks isikuks ning samuti on küsimusi tekitanud tema võimalik sekkumine Postimehe töösse.

 Kohtuvaidlused 
Harju Maakohus leidis 2022. aasta algul, et Margus Linnamäel pole õigust nõuda Siim Kallaselt valeandmete ümberlükkamist ja mittevaralise kahju hüvitamist. Siim Kallas oli Õhtulehes 2020. aasta juunis ilmunud artiklis nimetanud Linnamäed erakonna Isamaa otsuste mõjutajaks.

 MM Grupi vaidlused 

 2022 
2022. aastal otsustas ringkonnakohus, et Linnamäe suurosalusega MM Grupil pole õigust nõuda Ekspress Meedialt kahte miljonit eurot väidetavate ebaõigete faktiväidete avaldamisega seotud võimalike tulevase mittevaralise ja varalise kahjuga. Vaidlus oli seotud 2020. aasta 22. aprillil Eesti Ekspressis ilmunud Sulev Vedleri artikliga, mis vaatles MM Grupi äriregistrile tähtajaks esitamata jäetud majandusaasta aruannet ja kus autor mainis, et kui ettevõte õigeks ajaks aruannet ei esita, siis võib sellele järgneda registrist kustutamine.

 2023 
MM Grupp kaevas Tõõraste külas üle kümne aasta liiva ja kruusa väidetavalt kala- ja vähikasvatuse rajamiseks. Puudusid aga kaevandusload karjääri rajamiseks ning samuti ei meenutanud tegevus vähikasvatuse rajamist. Kui Kastre vald ebaseadusliku kaevandustegevuse lõpetamiseks ehitusloa tühistas, siis kaebas MM Grupp valla kohtusse. Tartu halduskohus jättis MM Grupi kaebuse rahuldamata."Vähikasvatuse nime all kruusa kaevandanud suurärimehe firma sai kohtus vallalt lüüa" Äripäev, 25. juuli 2023

Linnamäele kuulub ka Paljassaare poolsaarel Paljassaare lahe ääres 48 ha suurune maatükk Paljassaare hoiualast lõunas ja Paljassaare reoveepuhastusjaamast läänes, kuhu on plaanitud arendusala Ecobay 246 äri- ja elamuhoonega. Selleks hakati kinni ajama krundil asuvat Kaelajärve, mille on aga Tallinna linn keelanud. Küll on järve täitmiseks 2018. aastast luba Keskkonnaametilt, kuigi ehitustegevust alustati juba palju varem. Ecobay on linna ettekirjutuse kohtus vaidlustanud."Paljassaare pahandus: suurärimees lükkas megaarenduse lootuses järve kinni" Äripäev, 11. september 2023

 Viited 

 Välislingid 

 Margus Linnamäe Inforegister

 Mai Vöörmann "Ravimiäri eduretsept: õige erakond ja õiged tutvused" Postimees, 2. aprill 2002 
 "Eesti esimene magnaat: Margus Linnamäe" Ärileht, 9. september 2013
 Sulev Vedler, Marta Tuul "Eesti kõige salapärasem suurärimees" Eesti Ekspress, 15. november 2017
 Joosep Tiks "Suur lugu: Margus Linnamäe - Eesti mõjukaim, keda justkui polekski olemas" Eesti Päevaleht, 22. november 2019
 ""Pealtnägija" sanktsioneerimata portree Margus Linnamäest" ERR, 27. november 2019
 "Margus Linnamäe tohutu haare: peaaegu kõik suuremad advokaadibürood on tema teenistuses" Eesti Päevaleht, 8. jaanuar 2020

Kategooria:Eesti ettevõtjad
Kategooria:Sündinud 1964